Horten Hundeklubb (HHK)

# Medlemsmøte

# 20. februar 2017

## Åpning

Medlemsmøtet i Horten Hundeklubb (HHK) ble satt 20. februar 2017 i Vikveien 379 av Lise Storelid.

## Fremmøte

14 medlemmer av klubben (se vedlagt liste)

## Avtroppende leder

Lise Storelid takket for tiden i styret, da hun nå har tredd av som sådann.

## Stevne i Rallylydighet 06.05.2017 og 10.09.2017

HHK skal også i år holde to stevner i rallylydighet.

Astri Rebbeng er stevneansvarlig i mai, mens Hege Dåpan er stevneansvarlig i september. Det ble tatt opp hvilke oppgaver som skal gjøres under stevnet i mai, der det fortsatt mangler noen medhjelpere. Det er satt ett minstekrav til 12 medhjelpere før klubbens medlemmer kan starte, og det ble presisert at disse ikke kan starte, med mindre de også hjelper til under stevnene.

## Dugnad tirsdag 02.05.2017 kl. 18.00

Det blir dugnad på klubben før årets første stevne, og det kommer liste over hvilke oppgaver som skal gjøres, slik at området ser bra ut når vi innbyr til stevne.

## Diskusjon rundt tilbudene i klubben

Det er viktig at alle medlemmene i HHK tenker over hvilke tilbud de ønsker, og benytter seg av de tilbudene vi har i dag, slik at disse blir opprettholdt. Det er viktig å bygge miljøer i de forskjellige treningsgruppene, slik at alle får utbytte av både treningen og av miljøet. Det er dessverre ikke slik at vi kan opprettholde alle tilbud i klubben hvis disse ikke benyttes, og vi må dermed prioritere de tilbudene som trekker folk. Per idag er det rallylydighet, brukstrening og hverdagslydighet som trekker folk, og vi prioriterer derfor å ha instruktør på disse treningene.

I 2017 blir det dermed instruktør i rallylydighet på tirsdager fra 18.00 – 19.00, i hverdagslydighet på onsdager fra 18.00 – 20.00, og i brukstrening annenhver lørdag (NB! trening uten instruktør de andre lørdagene.)

Hver enkelt gruppe har sin egen facebook-side der det kan avtales flytting av trening, ekstra treninger m.m, men hvis treningene for hverdagslydighet flyttes vil dette også legges på hovedsiden, slik at også de som ikke er inne på siden for lydighet har mulighet til å se dette. I den sammenheng ble også viktigheten av forskjellige treningsmiljøer tatt opp, da hundene må få erfaring med å fungere i ulike miljøer.

Hvis det er ønsker og forslag til typer trening / kurs, ber vi om at disse sendes til post@horten-hundeklubb.no

## Brukstrening

HHK har i 2016 opprettet ett samarbeid med Norske Redningshunder v/ Terje Johansen, der Terje har vært instruktør annenhver lørdag og hvor NRH har hatt tilgang til å bruke området til trening. Våre medlemmer har også fått være med på NRH’s treninger, og vi håper å utvikle dette samarbeidet utover i 2017.

Terje snakket kort om viktighet av kontinuitet i brukstrening for å oppleve fremgang. Han opplever også at det til dels fokuseres for mye på tekniske øvelser før kontakten mellom hund og fører er oppnådd, samt viktigheten av å ta vare på de små fremskrittene. En må aldri være flau over at hunden ikke oppfører seg slik man tenker. Ett av medlemmene kommenterte hvor bra brukstreningen har vært for henne og hunden.

## Reklame for klubben

Per 20.02.2017 er det 58 medlemmer i klubben, noe som er tilsvarende andre år, men i motsetning til tidligere år, så er det en større andel aktive medlemmer nå enn før. Det ble tatt opp hvorvidt klubben er kjent nok i Horten, og det ble foreslått klistremerker til bil, og merkeklær. I tillegg fyller klubben 70 år i 2018, og det bør planlegges markering av dette.

## Utdeling av priser

Det ble delt ut pris til beste ekvipasje i de forskjellige gruppene.

Beste utstillingshund 2016: Lotta med Elise Brubak

Beste lydighetshund: Chubby med Carol Jorid Norfolk

Beste rallylydighetshund: Joy med Lise Storelid

I tillegg gikk årest innsatspremie til Lise Storelid, med følgende begrunnelse:

Årets innsatspris går til Lise. Kanskje litt spesielt for noen, da hun også som kjent har sittet som leder i styret dette året. Men etter flere innspill ble resten av styret enige om dette.

Begrunnelsen er: Hun har gjort en kjempejobb som leder, vi vet hun har brukt utallige timer på å få alt av rutiner ned på papiret. F.eks. alt rundt dette å arranger stevner, alt i forbindelse med årsmøter og lignende. Hun har hatt en god opprydning i forhold til Brønnøysundregisteret og NKK. Hun har vært en god pådriver for klubben dette året, og da får vi til mye.

I tillegg har hun vært instruktør for lydighetstreningene hvor hun oppfattes som en kunnskapsrik og inkluderende person, som villig deler av sin erfaring.

Og, ikke minst, så har hun holdt sine egne hunder i form og deltatt på mange stevner med flotte resultater, og er dermed en flott representant / reklame for HHK utad.

Referent: Lisbeth Venås

**Fremmøtte:**

Lise Storelid

Lisbeth Venås

Birthe S. Thoresen

Hege Dåpan

Kirsti Sollie

Ellen Nordberg Olsen

Astri Rebbeng

Nina Nesje

Terje Johansen

Rita Hessen

Tone Landsend

Berit Hotvedt

Svein Cederborg

Jeanette Nusse Schaug Sæther